techiaith/cofnodycynulliad_en-cy huggingface dataset:
English: I'm delighted to hear, Trefnydd, that we are going to have a debate next week on cervical cancer, which happens to be Cervical Cancer Awareness Week, so great timing. Thank you very much. I just wanted to ask for a statement from the economy Minister about the way in which the extra £120 million he announced in December to cope with the restrictions that have had to be imposed as a result of omicron are going to help taxi drivers in particular, who been unbelievably badly affected by the clarity with which the Welsh Government message has been heard about the need to not do the usual festive meeting-up with people. This has had a massive impact on taxi drivers' earnings. They would normally earn above £3,000 in December, which helps tide them over the quiet month of January, but now all they've been earning in December has been somewhere in the region of £800 or less, and this has barely covered their costs and they simply don't have any money to live off. So, it would be very useful to hear how the economy Minister's additional money is going to enable people like taxi drivers and, indeed, the hospitality industry where they don't have employment rights, to tide them over this unbelievably difficult situation, given that they can't get universal credit for up to six weeks.
Welsh: Rwy'n falch iawn o glywed, Trefnydd, ein bod ni'n mynd i gael dadl yr wythnos nesaf ar ganser ceg y groth, sy'n digwydd bod yn Wythnos Ymwybyddiaeth o Ganser Ceg y Groth, felly amseru da. Diolch yn fawr iawn. Roeddwn i eisiau gofyn am ddatganiad gan Weinidog yr economi ynghylch y ffordd y mae'r £120 miliwn ychwanegol a gyhoeddodd ef ym mis Rhagfyr i ymdopi â'r cyfyngiadau y bu'n rhaid eu gosod o ganlyniad i omicron yn mynd i helpu gyrwyr tacsis yn arbennig, yr effeithiwyd arnyn nhw'n anghredadwy o wael gan ba mor eglur y cafodd neges Llywodraeth Cymru ei chlywed ynghylch yr angen i bobl beidio â chyfarfod â'i gilydd dros yr ŵyl yn ôl yr arfer. Mae hyn wedi cael effaith enfawr ar enillion gyrwyr tacsis. Bydden nhw fel arfer yn ennill dros £3,000 ym mis Rhagfyr, sy'n helpu i'w cynnal yn ystod tawelwch mis Ionawr, ond nawr, y cyfan y maen nhw wedi ei ennill ym mis Rhagfyr yw tua £800 neu lai, a phrin fod hyn wedi talu am eu costau ac nid oes ganddyn nhw unrhyw arian i fyw arno. Felly, byddai'n ddefnyddiol iawn clywed sut y bydd arian ychwanegol Gweinidog yr economi yn galluogi pobl fel gyrwyr tacsis ac, yn wir, y diwydiant lletygarwch lle nad oes ganddyn nhw hawliau cyflogaeth, i gynnal eu hunain yn ystod y sefyllfa anghredadwy hon, o gofio na allan nhw gael credyd cynhwysol am hyd at chwe wythnos.
English: Thank you. Well, you'll be aware of the Minister for Economy's statement just prior to Christmas. So, a discretionary fund will be delivered by local authorities. There will be a short application process, and that will support other businesses such as sole traders and freelancers, and that includes taxi drivers as well, and businesses that employ people but who do not pay business rates. So, the fund will provide £500 to sole traders and freelancers, and £2,000 to businesses employing people in the impacted sectors. Applications will open on local authority websites, I think, next week - the week beginning 17 January - and those windows will be open for two weeks. Obviously, the Minister for Economy will be keeping the support under review
Welsh: Diolch. Wel, byddwch chi'n ymwybodol o ddatganiad Gweinidog yr Economi ychydig cyn y Nadolig. Felly, bydd cronfa ddewisol yn cael ei darparu gan awdurdodau lleol. Bydd proses ymgeisio fer, a bydd hynny'n cefnogi busnesau eraill fel unig fasnachwyr a gweithwyr llawrydd, ac mae hynny'n cynnwys gyrwyr tacsis hefyd, a busnesau sy'n cyflogi pobl ond nad ydyn nhw'n talu ardrethi busnes. Felly, bydd y gronfa'n darparu £500 i unig fasnachwyr a gweithwyr llawrydd, a £2,000 i fusnesau sy'n cyflogi pobl yn y sectorau yr effeithiwyd arnyn nhw. Bydd ceisiadau'n agor ar wefannau awdurdodau lleol, rwy'n credu, yr wythnos nesaf - yr wythnos sy'n dechrau 17 Ionawr - a bydd y cyfleoedd hynny ar agor am bythefnos. Yn amlwg, bydd Gweinidog yr Economi yn adolygu'r gefnogaeth.
English: Thank you. Well, you referred to an update you had received from the Deputy Minister for mental health, and I will ask her if there is any further information she can update you on. You referred to a constituent contacting you; I would advise you to write directly to the Deputy Minister.
Welsh: Diolch. Wel, gwnaethoch chi gyfeirio at yr wybodaeth ddiweddaraf a gawsoch chi gan y Dirprwy Weinidog iechyd meddwl, a byddaf i'n gofyn iddi a oes rhagor o wybodaeth ddiweddar y gall hi ei rhoi i chi. Gwnaethoch chi gyfeirio at etholwr yn cysylltu â chi; byddwn i'n eich cynghori i ysgrifennu'n uniongyrchol at y Dirprwy Weinidog.
English: I'd like to ask for a statement, if I could, from the Minister for health on the impact of COVID on the NHS workforce, specifically how people who have been infected by COVID and have continuing issues with their health, rendering them unable to work, will be cared for by the national health service. I'm thinking particularly of a constituent of mine, Steve Bell, who was working in the ambulance service, contracted COVID as part of this work and has now been unable to work since then. These are really serious matters. And I think, in supporting the national health service, the Government's taken some really tough and difficult decisions to protect the national health service, but we also need to take care of the individuals and the people within the national health service, especially those who have contracted COVID as part of their work over the last few years. I think we do have a continuing duty of care to these people - a continuing duty of care both during their illness and then afterwards, as well, if they remain affected by COVID. So, I hope we could have a statement from the health Minister on these matters and a debate on how we can continue to take care of those people who have taken care of us.
Welsh: Hoffwn i ofyn am ddatganiad, os caf i, gan y Gweinidog iechyd ar effaith COVID ar weithlu'r GIG, yn benodol sut y bydd y gwasanaeth iechyd gwladol yn gofalu am bobl sydd wedi'u heintio gan COVID ac sydd â phroblemau parhaus gyda'u hiechyd, sy'n golygu na allan nhw weithio. Rwy'n meddwl yn arbennig am un o fy etholwyr, Steve Bell, a oedd yn gweithio yn y gwasanaeth ambiwlans, ac wedi dal COVID yn sgil y gwaith hwn ac sydd nawr wedi methu gweithio ers hynny. Mae'r rhain yn faterion difrifol iawn. Ac rwy'n credu, wrth gefnogi'r gwasanaeth iechyd gwladol, fod y Llywodraeth wedi gwneud penderfyniadau anodd iawn i ddiogelu'r gwasanaeth iechyd gwladol, ond mae angen i ni hefyd ofalu am yr unigolion a'r bobl yn y gwasanaeth iechyd gwladol, yn enwedig y rhai sydd wedi dal COVID yn sgil eu gwaith yn ystod y blynyddoedd diwethaf. Rwy'n credu bod gennym ni ddyletswydd gofal barhaus i'r bobl hyn - dyletswydd gofal barhaus yn ystod eu salwch ac yna wedyn, hefyd, os yw COVID yn effeithio arnyn nhw. Felly, gobeithio y gallwn ni gael datganiad gan y Gweinidog iechyd ar y materion hyn a dadl ar sut y gallwn ni barhau i ofalu am y bobl hynny sydd wedi gofalu amdanom ni.
English: Thank you. I think the Member raises a very important point. Clearly, the impact of COVID on individuals who have suffered it is very varied, so it is important particularly that we do continue to support our workforce, who, as you say, have done so much, and I will ask the Minister to provide us with a written statement.
Welsh: Diolch. Rwy'n credu bod yr Aelod yn codi pwynt pwysig iawn. Yn amlwg, mae effaith COVID ar unigolion sydd wedi dioddef yn amrywiol iawn, felly mae'n arbennig o bwysig ein bod ni'n parhau i gefnogi ein gweithlu, sydd, fel y dywedwch chi, wedi gwneud cymaint, a gofynnaf i'r Gweinidog roi datganiad ysgrifenedig i ni.
English: Diolch, Llywydd, and blwyddyn newydd dda. I'd like to call for an urgent statement regarding the concerning Welsh coal tip funding revelations. Some Members may be aware that Rhondda Cynon Taf County Borough Council's environmental services scrutiny committee report, dated 14 July 2014, states that 'The Welsh Government has traditionally funded reclamation at 100%. Welsh Government has informed the council that it is unlikely to fund future reclamation work unless there is a "business case" for it. The focus of the business case being on economic outputs such as bringing forward development landHowever, this leaves the other sites, some of which have historical stability issues, without potential funding and an increased future liability for the Council.' So, we know about the tips with stability issues being essentially now blocked from Welsh Government funding, including the Tylorstown and Llanwonno tips. Last year, storm Dennis saw a landslip at the Llanwonno tip. So, we really do need, as a Senedd, for the Minister for Climate Change to make a statement to the Senedd explaining why the Welsh Government has changed the criteria for reclamation funding, and will she also clarify how many tips with stability issues did not see reclamation schemes funded as a direct consequence? Diolch, Llywydd.
Welsh: Diolch, Llywydd, a blwyddyn newydd dda. Hoffwn i alw am ddatganiad brys ynglŷn â'r datgeliadau ynghylch ariannu tomenni glo Cymru sy'n peri pryder. Efallai y bydd rhai Aelodau'n ymwybodol bod adroddiad pwyllgor craffu gwasanaethau amgylcheddol Cyngor Bwrdeistref Sirol Rhondda Cynon Taf, dyddiedig 14 Gorffennaf 2014, yn nodi 'Yn draddodiadol, mae Llywodraeth Cymru wedi ariannu gwaith adfer 100%. Mae Llywodraeth Cymru wedi rhoi gwybod i'r cyngor nad yw'n debygol o ariannu gwaith adfer yn y dyfodol oni bai bod "achos busnes" drosto. Mae'r achos busnes yn canolbwyntio ar allbynnau economaidd fel cyflwyno tir datblyguFodd bynnag, mae hyn yn gadael y safleoedd eraill, y mae gan rai ohonyn nhw broblemau sefydlogrwydd hanesyddol, heb gyllid posibl a mwy o atebolrwydd i'r Cyngor yn y dyfodol.' Felly, rydym ni'n ymwybodol o'r tomenni gyda phroblemau sefydlogrwydd yn cael eu rhwystro yn y bôn rhag cael eu hariannu gan Lywodraeth Cymru, gan gynnwys tomenni Tylorstown a Llanwynno. Y llynedd, gwelodd storm Dennis dirlithriad ar domen Llanwynno. Felly, mae gwir angen i ni, fel Senedd, i'r Gweinidog Newid Hinsawdd wneud datganiad i'r Senedd yn esbonio pam mae Llywodraeth Cymru wedi newid y meini prawf ar gyfer cyllid adfer, ac a wnaiff egluro hefyd faint o domenni gyda phroblemau sefydlogrwydd na welodd gynlluniau adfer yn cael eu hariannu fel canlyniad uniongyrchol? Diolch, Llywydd.
English: I think the case that the Member was referring to back in 2014 was because a business case was not put forward. I think that's my recollection of it. The Member will be very aware of the significant progress that the Welsh Government has made to improve our understanding of the number and also of the status of the coal tips that we have here in Wales. We have around 2,500 disused coal tips. A significant piece of work has been undertaken with the Coal Authority and with the UK Government, who, I'm afraid, do continue to ignore its responsibility for the industrial legacy that we have. The Welsh Government has confirmed £44.4 million of investment in coal tip safety for maintenance works over the next three years, but I'm sure the Member will appreciate that business cases do have to be put forward in order to be able to audit and show the way that public money is spent. Our programme for government includes the introduction of a coal tip safety Bill during this Senedd term also.
Welsh: Rwy'n credu mai'r achos yr oedd yr Aelod yn cyfeirio ato yn ôl yn 2014 oedd oherwydd na chafodd achos busnes ei gyflwyno. Rwy'n credu mai dyna fy atgof i ohono. Bydd yr Aelod yn ymwybodol iawn o'r cynnydd sylweddol y mae Llywodraeth Cymru wedi'i wneud i wella ein dealltwriaeth o nifer a hefyd statws y tomenni glo sydd gennym ni yma yng Nghymru. Mae gennym ni tua 2,500 o domenni glo segur. Mae darn sylweddol o waith wedi'i wneud gyda'r Awdurdod Glo a gyda Llywodraeth y DU, sydd, mae arnaf i ofn, yn parhau i anwybyddu ei chyfrifoldeb am yr etifeddiaeth ddiwydiannol sydd gennym ni. Mae Llywodraeth Cymru wedi cadarnhau buddsoddiad o £44.4 miliwn mewn diogelwch tomenni glo ar gyfer gwaith cynnal a chadw dros y tair blynedd nesaf, ond rwy'n siŵr y bydd yr Aelod yn gwerthfawrogi bod yn rhaid cyflwyno achosion busnes er mwyn gallu archwilio a dangos y ffordd y caiff arian cyhoeddus ei wario. Mae ein rhaglen lywodraethu yn cynnwys cyflwyno Bil diogelwch tomenni glo yn ystod tymor y Senedd hefyd.
English: The next item is the debate on the statement on the draft budget 2022-23. I call on the Minister for Finance and Local Government to make that statement and to move the motion - Rebecca Evans.
Welsh: Yr eitem nesaf, felly, yw'r ddadl ar ddatganiad cyllideb ddrafft 2022-23. Dwi'n galw ar y Gweinidog Cyllid a Llywodraeth Leol i wneud y cyflwyniad hynny ac i gynnig y cynnig - Rebecca Evans.
English: Can I start by thanking the Minister for the open and collaborative way she and her officials have taken in working with me in recent months? Thank you. Diolch yn fawr iawn. I agree wholeheartedly with her when she said that the Senedd has worked at its best and achieved most when parties across the Chamber have worked together. The Welsh Liberal Democrats' priority at the election was a fair and green recovery following the pandemic; ensuring our NHS and care services were supported; providing opportunities for children and young people; supporting workers and small business; and putting the climate crisis at the heart of our economy. I am pleased to see elements of this draft budget that reflect those aims, and I'm delighted that, through discussions over recent months about a children and young people's budget, the Welsh Liberal Democrats have been able to secure £20 million to radically reform services for care-experienced children and young people. And I'm pleased to see additional funding for mental health services included in the budget as well. This must be a budget that carefully balances the immediate challenges we face, but that looks at the future we want to create for our planet and for the next generation: a kinder, fairer, greener and more just Wales. And, finally, I look forward to the remainder of this budget process. Diolch, Gweinidog; diolch, Dirprwy Lywydd.
Welsh: A gaf i ddechrau drwy ddiolch i'r Gweinidog am ei dull agored a chydweithredol hi a'i swyddogion o weithio gyda mi yn ystod y misoedd diwethaf? Diolch i chi. Diolch yn fawr iawn. Rwyf i'n cytuno â hi yn llwyr wrth iddi ddweud bod y Senedd wedi gweithio ar ei gorau ac wedi cyflawni fwyaf wrth i bleidiau ar draws y Siambr weithio gyda'i gilydd. Blaenoriaeth Democratiaid Rhyddfrydol Cymru yn yr etholiad oedd adferiad teg a gwyrdd yn dilyn y pandemig; gan sicrhau bod ein GIG a'n gwasanaethau gofal yn cael eu cefnogi; gan gynnig cyfleoedd i blant a phobl ifanc; gan gefnogi gweithwyr a busnesau bach; a gan roi'r argyfwng hinsawdd wrth wraidd ein heconomi ni. Rwy'n falch o weld elfennau o'r gyllideb ddrafft hon yn adlewyrchu'r nodau hynny, ac rwyf i wrth fy modd, yn dilyn trafodaethau yn ystod y misoedd diwethaf ynghylch cyllideb plant a phobl ifanc, fod Democratiaid Rhyddfrydol Cymru wedi gallu sicrhau £20 miliwn i ddiwygio gwasanaethau ar gyfer plant a phobl ifanc sydd â phrofiad o ofal yn radical. Ac rwy'n falch o weld cyllid ychwanegol ar gyfer gwasanaethau iechyd meddwl wedi ei gynnwys yn y gyllideb hefyd. Mae'n rhaid i hon fod yn gyllideb sy'n cydbwyso'n ofalus yr heriau uniongyrchol sy'n ein hwynebu ni, ond sy'n edrych ar y dyfodol yr ydym ni'n awyddus i'w greu ar gyfer ein planed a'r genhedlaeth nesaf: Cymru sy'n fwy caredig, yn decach, yn wyrddach ac yn fwy cyfiawn. Ac, yn olaf, rwy'n edrych ymlaen at weddill y broses gyllidebol hon. Diolch, Gweinidog; diolch, Dirprwy Lywydd.
English: The people of Islwyn will welcome this important statement today, and this budget will take Wales forward. As the Minister noted, we have in no way escaped the years of Tory austerity before this pandemic hit. The lack of fair funding for Wales, pernicious over the last decade, and the lack of UK infrastructural spend in Wales, including the lack of HS2 consequentials, has been shocking and has consequences, as did the scrapping of the UK pandemic preparedness group. COVID-19 has challenged and continues to challenge every nation on earth. The Welsh Government is therefore both fiscally and morally right to prioritise funding for our public services. It is right to provide an additional £1.3 billion to our heroic Welsh NHS and an additional £0.75 billion to our hard-working local authorities in the local government settlement. With a strong collaborative approach in our policy and a strong budget investment in education, transport and climate, with fairer, greener, nature-based solutions, a made-in-Wales approach for -
Welsh: Bydd pobl Islwyn yn croesawu'r datganiad pwysig hwn heddiw, a bydd y gyllideb hon yn datblygu Cymru. Fel y nododd y Gweinidog, nid ydym ni wedi dianc, mewn unrhyw ffordd, flynyddoedd o gyni'r Torïaid cyn i'r pandemig hwn daro. Mae'r diffyg cyllid teg i Gymru, yn niweidiol yn ystod y degawd diwethaf, a'r diffyg gwariant seilwaith y DU yng Nghymru, gan gynnwys diffyg symiau canlyniadol HS2, wedi bod yn frawychus ac mae ganddo ganlyniadau, fel oedd gan ddileu grŵp parodrwydd pandemig y DU. Mae COVID-19 wedi herio ac mae'n parhau i herio pob cenedl ar y ddaear. Felly, mae gan Lywodraeth Cymru hawl ariannol a moesol i flaenoriaethu cyllid ar gyfer ein gwasanaethau cyhoeddus. Mae'n iawn darparu £1.3 biliwn ychwanegol i'n GIG arwrol yng Nghymru a £0.75 biliwn ychwanegol i'n hawdurdodau lleol gweithgar yn y setliad llywodraeth leol. Gydag ymagwedd gydweithredol gref yn ein polisi a buddsoddiad cryf yn y gyllideb mewn addysg, trafnidiaeth a'r hinsawdd, gydag atebion tecach, gwyrddach, seiliedig ar natur, dull gweithredu a wnaed yng Nghymru ar gyfer -
English: Rhianon, can I ask you to stop a second? We've lost your video. We just want to make sure that it's operational at your end.
Welsh: Rhianon, a gaf i ofyn i chi aros eiliad? Rydym ni wedi colli eich fideo. Rydym ni eisiau gwneud yn siŵr ei fod yn weithredol eich ochr chi.
English: Yes, it is. We're having problems with the video. It has to be intermittently put back on. I've almost finished. If I can just come to my question, Deputy Presiding Officer.
Welsh: Ydy. Rydym ni'n cael problemau gyda'r fideo. Mae'n rhaid ei rhoi yn ôl yn ysbeidiol. Rydw i bron â gorffen. Os caf i ddod at fy nghwestiwn, Dirprwy Lywydd.
English: Okay. As long as you're aware the video is not working for us. Okay?
Welsh: Iawn. Cyn belled â'ch bod chi'n ymwybodol nad yw'r fideo yn gweithio i ni. Iawn?
English: That's absolutely fine. It's doing that, and they're trying to sort it. So, Minister, how do you explain, then, to my constituents how it is that Wales will only receive £46 million this year from the UK Government's community renewal fund, on an ad-hoc, non-transparent basis, compared to the £375 million that we would have received from EU structural funds from January 2021? That's a loss of £329 million, when we were told we would receive not a penny less. Thank you.
Welsh: Mae hynny'n hollol iawn. Mae'n gwneud hynny, ac maen nhw'n ceisio ei ddatrys. Felly, Gweinidog, sut yr ydych chi'n egluro, felly, i fy etholwyr pam y bydd Cymru'n cael £46 miliwn yn unig eleni o gronfa adnewyddu cymunedol Llywodraeth y DU, ar sail ad hoc, nad yw'n dryloyw, o'i gymharu â'r £375 miliwn y byddem ni wedi'i gael o gronfeydd strwythurol yr UE o fis Ionawr 2021? Mae hynny'n golled o £329 miliwn, pan ddywedwyd wrthym ni na fyddem ni'n cael ceiniog yn llai. Diolch.
English: Thank you to the Minister for bringing forward this budget.
Welsh: Diolch i'r Gweinidog am gyflwyno'r gyllideb hon.
English: You haven't got the time to do so, Alun.
Welsh: Nid oes gennych chi'r amser i wneud hynny, Alun.
English: I haven't got the time, so I won't test your patience this afternoon, but I hope that the Minister in replying will be able to address some of the issues around how we raise funds in Wales, and how we're able to better marshal those funds in order to achieve the objectives that I think she set out, and with which I completely agree.
Welsh: Nid oes gennyf i'r amser, felly ni wnaf i drethu eich amynedd y prynhawn yma, ond gobeithiaf y bydd y Gweinidog, wrth ymateb, yn gallu ymdrin â rhai o'r materion sy'n ymwneud â sut yr ydym ni'n codi arian yng Nghymru, a sut y gallwn ni drefnu'r arian hwnnw'n well er mwyn cyflawni'r amcanion yr oedd hi wedi'u nodi rwy'n credu, yr wyf i'n cytuno'n llwyr â nhw.
English: I call on the Minister for Finance and Local Government to reply.
Welsh: Galwaf ar y Gweinidog Cyllid a Llywodraeth Leol i ymateb.
English: Minister, can you conclude your response now?
Welsh: Gweinidog, a wnewch chi ddod â'ch ymateb i ben nawr?
English: Finally, on local government, I'm really pleased that we were able to provide local government with a positive settlement. As Sam Rowlands says, like-for-like, it will increase by 9.4 per cent compared to the current year and no authority will receive less than an 8.4 per cent increase. I think this does reflect the importance that Welsh Government puts on local government as absolute key partners in delivering for people in Wales and driving us forward towards that fairer, greener and more prosperous Wales that I know we all want to see. My colleagues and I very much look forward to the committee scrutiny sessions.
Welsh: Yn olaf, o ran llywodraeth leol, rwy'n falch iawn ein bod ni wedi gallu rhoi setliad cadarnhaol i lywodraeth leol. Fel y dywed Sam Rowlands, wrth gymharu tebyg â thebyg, bydd yn cynyddu 9.4 y cant o'i gymharu â'r flwyddyn gyfredol ac ni fydd unrhyw awdurdod yn cael llai nag 8.4 y cant o gynnydd. Rwyf i'n credu bod hyn yn adlewyrchu'r pwysigrwydd y mae Llywodraeth Cymru yn ei roi ar lywodraeth leol fel partneriaid allweddol llwyr wrth ddarparu ar gyfer pobl yng Nghymru a'n harwain ymlaen tuag at y Gymru decach, wyrddach a mwy llewyrchus honno y gwn ein bod ni i gyd yn awyddus i'w gweld. Mae fy nghyd-Aelodau a minnau yn edrych ymlaen yn fawr at sesiynau craffu'r pwyllgor.
English: I thank the Minister and all of those who contributed.
Welsh: Diolch i'r Gweinidog a'r holl siaradwyr.
English: The next item this afternoon is the statement by the Minister for Health and Social Services, an update on COVID-19. I call on the Minister, Eluned Morgan.
Welsh: Yr eitem nesaf y prynhawn yma yw'r datganiad gan y Gweinidog Iechyd a Gwasanaethau Cymdeithasol, y wybodaeth ddiweddaraf am COVID-19. Galwaf ar y Gweinidog, Eluned Morgan.